English: Thank you very much for the invitation to be here. We're always delighted to share this particular vision, and it's a vision that has evolved because it has fundamentally changed over the period of operation. And in that initial period, there were major challenges, and it's worth noting those, I believe. The first challenge was in the discussion with Ofcom, and that was the definition of community radio. That was a definition that would clearly operate in highly-populated areas - in urban areas, mainly - because they were looking at broadcasting within a range of no more than 10 km or 15 km, but if we were to do that in west Wales, we would have 100 sheep, a couple of cows and a few farmers that we were broadcasting to. So, it wasn't relevant to our circumstances, and the first argument we had was to develop a bid that would enable us to broadcast to a critical mass in terms of the Welsh language, and that was on the back of the experience of Radio Ceredigion, which was, to all intents and purposes, a community radio station, although technically it was a commercial radio station, and was trading profitably. There were historic debt problems - nothing to do with trading, if truth be told - but it was a battle to maintain themselves just above that line, because most of the broadcasting happened in Welsh. So, that drew a large audience, but it wasn't quite large enough. So, the idea was to take it across the three western counties - the old Dyfed and nearby areas - and that would give you a critical mass of around 150,000 as a starting point, but, of course, it wasn't limited to Welsh speakers, because we were looking to bring people who were new to the area, or who were residents but non-Welsh speaking, to bring those into the culture as well. That was the main aim, more than the language, if truth to be told. So, that was one barrier. It was a barrier that we overcame. We saw that as a very encouraging sign in terms of the fact that Ofcom did recognise that the broadcasting circumstances from a neighbourhood and societal perspective were different in Wales, and that's a very important point. The other thing that went hand in hand with that, in terms of the critical mass, was that we needed the Carmel transmitter in Cross Hands in Carmarthenshire. We needed the Blaenplwyf transmitter in Ceredigion and the Preseli transmitter in Pembrokeshire, and that created a major problem in terms of funds, because although we were looking to develop this activity as a social enterprise, we had to deal with that as though we were a mainstream broadcaster and had to pay the going rates. That would mean that there would have been £0.25 million in capital just to be able to broadcast on that first day, never mind the service level agreement and the on costs that would relate to the small staff required to maintain it all. So, that was a major challenge, and it was a challenge that we failed to overcome, and that is relevant to the third barrier, and this is something that has changed - .
Welsh: Diolch yn fawr am y gwahoddiad i gael bod yma. Rŷm ni'n ddiolchgar iawn bob amser i ledu'r weledigaeth arbennig yma, ac mae'n weledigaeth sydd wedi esblygu, achos mae wedi newid yn sylfaenol dros y cyfnod o weithredu. Ac mi oedd, yn y cyfnod cyntaf yna, sialensau mawr, ac mae'r rheini yn werthfawr i'w nodi, rwy'n credu. Y sialens gyntaf yn y drafodaeth gydag Ofcom oedd y diffiniad o radio gymunedol, ac mi oedd hynny yn ddiffiniad a oedd yn amlwg yn ddiffiniad a fyddai'n gweithredu o fewn ardaloedd poblog iawn - dinasoedd, ardaloedd dinesig - oherwydd mi oedden nhw'n edrych am ddarlledu dros ddim mwy na rhywbeth fel 10 km neu 15 km, rwy'n credu. Ond pe baem ni'n gwneud hynny yng ngorllewin Cymru, wrth gwrs, byddai gennym ryw 100 o ddefaid, cwpwl o dda ac ambell i ffarmwr. Felly, roedd e'n amhenodol. Roedd e'n amherthnasol, y diffiniad yna, a'r ddadl gyntaf oedd gallu datblygu cais a fyddai yn ein galluogi ni i ddarlledu i critical mass o safbwynt y Gymraeg, ac mi roedd hynny ar gefn profiad Radio Ceredigion, a oedd, i bob pwrpas, yn radio gymunedol, er mai radio fasnachol oedd hi yn dechnegol, ac a oedd yn gallu masnachu'n broffidiol. Roedd yna broblemau dyledion hanesyddol - dim byd i'w wneud gyda masnachu, a dweud y gwir - ond mi oedd yn frwydr i gynnal jest uwchben y llinell yna oherwydd bod y rhan fwyaf o'r darlledu yn digwydd yn Gymraeg. Felly, mi oedd hynny yn dod â chynulleidfa fawr, ond nid oedd hi cweit yn ddigon. Felly, y syniad oedd i fynd â fe mas ar draws tair sir y gorllewin - yr hen Ddyfed a'r cyffiniau - ac roedd hynny yn rhoi critical mass o ryw 150,000 fel man cychwyn, ond nid oedd, wrth gwrs, yn cael ei gyfyngu i siaradwyr Cymraeg, achos roeddem yn edrych i ddod â newydd-ddyfodiaid neu bobl gynhenid di-Gymraeg - i ddod â nhw i gyd mewn at y diwylliant. Y diwylliant oedd y nod yn fwy na'r iaith, a dweud y gwir. Felly, mi oedd hwnnw yn un rhwystr, yn rhwystr y gwnaethom ei ennill; fe wnaethom ni ddod dros y rhwystr yna, ac roeddem yn gweld hynny yn arwydd calonogol dros ben o safbwynt fod Ofcom yn cydnabod bod yr amgylchiadau darlledu yng nghyd-destun cymdeithas a chymdogaeth yn wahanol yng Nghymru, pwynt pwysig iawn. Yr ail, a oedd yn mynd gyda hwnnw wedyn: o fynd am y critical mass yma, roedd eisiau trosglwyddydd Carmel yn Cross Hands yn sir Gâr arnom ni. Roedd eisiau trosglwyddydd Blaenplwyf yng Ngheredigion a throsglwyddydd Preseli yn sir Benfro, ac roedd hynny yn creu problem fawr o ran arian, oherwydd er ein bod ni'n edrych i ddatblygu'r gweithgaredd yn weithgaredd ar lefel menter gymdeithasol, mi roeddem ni'n gorfod ymdrin â hynny gyda'r cwmni pe baem ni yn ddarlledydd prif ffrwd ac yn gorfod talu going rates. Mi oedd hynny'n golygu y byddai yna £0.25 miliwn o gyfalaf dim ond i allu darlledu ar y diwrnod cyntaf, heb sôn am y cytundeb lefel gwasanaeth ac wedyn yr on costs a fyddai'n mynd gyda'r staff fechan i gynnal y broses. Felly, roedd hwnnw yn sialens fawr, ac mi roedd e'n sialens y gwnaethom ni fethu â chyrraedd, ac mae hynny'n berthnasol i'r trydydd rhwystr wedyn, a dyma rywbeth sydd wedi newid - .